Številka: 110-5/2025

Datum: 16. 1. 2025

Cankarjev dom, kulturni in kongresni center, objavlja razpis za prosto delovno mesto

**TONSKI MOJSTER (G025025 - OBLIKOVALEC ZVOKA / VIDEA)** v Oddelku za ozvočenje**,** šifra 47 iz Kataloga delovnih mest Cankarjevega doma.

Delovno razmerje s polnim delovnim časom bo sklenjeno za nedoločen čas, s 3-mesečnim poskusnim delom.

**Pogoji, ki jih morajo kandidati izpolnjevati za zasedbo delovnega mesta:**

* srednješolska izobrazba elektro, računalniške ali druge ustrezne smeri
* najmanj 2 leti delovnih izkušenj
* srednja raven aktivnega znanja slovenščine (opravljen preizkus po izobraževalnem programu za poklicno ali triletno strokovno šolo ali po programu Slovenščina za tujce na visoki ravni)
* znanje uporabe osebnega računalnika
* znanje svetovnega jezika najmanj na nivoju zahtevnosti srednje šole
* izpit iz varstva pri delu
* znanje uporabe računalniške programske opreme za pripravo predstavitev.

Izpit iz varstva pri delu mora izbrani kandidat opraviti najpozneje v roku 6 mesecev od nastopa dela.

Naloge delovnega mesta so predvsem:

* oblikovanje in izvedba ozvočenja koncertov in drugih produkcij in projektov v Cankarjevem domu in izven
* oblikovanje in izdelava projektnih nalog za posamezne tehnično zahtevne prireditve
* usklajevanje tehnične realizacije s producenti, scenografi in režiserji ter realizacija projektov s sodelavci Cankarjevega doma in zunanjimi izvajalci
* načrtovanje in izvajanje posodobitev oz. obnove sistemov in opreme s strokovnega področja
* načrtovanje, vodenje in nadzor izvedbe multimedije za posamezne projekte ter usklajevanje tehnološkega sodelovanja v pripravah in izvedbi
* opravljanje vzdrževalnih del na opremi, napravah in instalacijah avdio, video in multimedijskem področju
* odgovornost za skladišče in tehnično opremo.

Glede na zgoraj navedene pogoje morajo kandidati **k prijavi priložiti:**

* **življenjepis** ter **dokazila ali izjavo o izpolnjevanju zahtevanih pogojev,**
* **fotokopijo potrdila o doseženi izobrazbi.**

***Delovne izkušnje*** *so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.*

***Znanje tujega jezika se izkazuje*** *s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd.*

***Znanje uporabe osebnega računalnika*** *se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.*

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred V in v plačni razred 7, z možnostjo napredovanja do 10 plačnih razredov.

Pisne prijave s pripadajočimi prilogami oddajte **do vključno petka, 31. januarja 2025**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo

**ali na**

* na e-naslov cd.vlozisce@cd-cc.si.

Kandidati bodo o izbiri pisno obveščeni v zakonsko določenem roku. Informacije T: (041) 483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.